paragraph_text: Sastavlja se od 1973. godine, a izrađuju se ljestvice posebno za tenisače u pojedinačnoj konkurenciji i konkurenciji parova. Na temelju toga popisa tenisači ulaze u ždrijeb turnira koji igraju, a najbolje rangirani tenisači postavljaju se kao nositelji turnira, kojih može biti od 8 do 32, ovisno o jačini turnira. Nositelji koji su određeni plasmanom s ATP liste, raspoređuju se u različite dijelove ždrijeba kako bi se izbjeglo rano sučeljavanje najboljih tenisača na turniru, a samim time i rano ispadanje nekoga od favorita.